395

Η τρέχουσα σελίδα αφορά το έτος 395 κατά το Γρηγοριανό ημερολόγιο 

Το έτος 395 (CCCXCV ) ήταν ένα κοινό έτος που ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Ολυβρίου και Προβίνου (ή, λιγότερο γνωστό, το Έτος 1148 από Κτήσεως Κόσμου). Η ονομασία 395 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

Γεγονότα

Ανά μέρος

Ρωμαϊκή Αυτοκρατορία 
17 Ιανουαρίου - Ο αυτοκράτορας Θεοδόσιος Α΄ πεθαίνει σε ηλικία 48 ετών στο Μεδιόλανο έπειτα από σοβαρό οίδημα. Η Ρωμαϊκή Αυτοκρατορία χωρίζεται εκ νέου σε ανατολική και δυτική: τη Βυζαντινή Αυτοκρατορία (Ανατολική) υπό τον Αρκάδιο, γιο του Θεοδόσιου Α', με πρωτεύουσα την Κωνσταντινούπολη, και τη Δυτική Ρωμαϊκή Αυτοκρατορία υπό τον Ονώριο, αδελφό του Αρκάδιου, με πρωτεύουσα τα Μεδιόλανα.
27 Απριλίου - Ο Αρκάδιος παντρεύεται την Αιλία Ευδοξία, κόρη του Φράγκου στρατηγού Φλάβιου Βαύδου (χωρίς τη γνώση ή τη συγκατάθεση του Φλάβιου Ρουφίνου, ύπαρχου των πραιτωρίων της Ανατολής). Η εφτάχρονη ετεροθαλής αδελφή του, Γάλλα Πλακιδία, στέλνεται στη Ρώμη, όπου περνάει την παιδική της ηλικία στο σπίτι του Στιλίχωνα και της συζύγου του, Σερένας.
Ο Βησιγότθος ηγέτης των Φοιδεράτων, Αλάριχος Α΄, αποκηρύσσει τη Ρωμαϊκή υποτέλεια και ανακηρύσσεται βασιλιάς των Βησιγότθων και ξεκινά πόλεμο εναντίον της Ανατολικής και της Δυτικής Ρωμαϊκής Αυτοκρατορίας τερματίζοντας μία 16ετή περίοδο ειρήνης.
Οι Γότθοι, καθοδηγούμενοι από τον Αλάριχο Α΄, εισβάλλουν στη Θράκη και τη Μακεδονία και επιβάλλουν φόρο τιμής στην Αθήνα.
27 Νοεμβρίου - Ο Φλάβιος Ρουφίνος, ύπαρχος των πραιτωρίων της Ανατολής, δολοφονείται από τους Γότθους μισθοφόρους του Γαϊνά.

Ασία 

 8 Δεκεμβρίου - Το Μετέπειτα Γιαν ηττάται από το πρώην υποτελές κράτους Βόρειο Ουέι στη Μάχη της Χαράδρας Κανφί, κατά την περίοδο των Βορείων και Νοτίων Δυναστειών στην Κίνα.
 Οι Ούννοι αρχίζουν τη μακροσκελή επίθεση στην Ανατολική Ρωμαϊκή Αυτοκρατορία. Εισβάλλουν στην Αρμενία, στην Καππαδοκία και εισέρχονται σε τμήματα της Συρίας, απειλώντας την Αντιόχεια.

Ινδία 

 Ο Βασιλιάς Ρουντρασίμα Γ΄, ηγεμόνας των Δυτικών Σατραπειών (Ινδία), ηττάται από την Αυτοκρατορία Γκούπτα.

Ανά θέμα

Γεωργία 

 Μία εκτιμώμενη έκταση 1.335 στρεμμάτων αγροτικής γης βρίσκονται εγκαταλελειμμένα στην Καμπανία (Νότια Ιταλία), μερικώς ως συνέπεια της ελονοσίας από τρεφόμενα κουνούπια σε ελώδεις περιοχές, αλλά κυρίως επειδή η απερίσκεπτη γεωργική δραστηριότητα έχει καταστρέψει τη γη.

Τέχνες και επιστήμες 

 Πιθανό έτος που ο Αμβρόσιος Θεοδόσιος Μακρόβιος εξέδωσε τα Σατουρνάλιά του.

Θρησκεία 

 Ο Αυγουστίνος, σε ηλικία 40 ετών, γίνεται επίσκοπος του Ιππόνου Ρηγίου (σημερινή Αλγερία). Η αποστολή του είναι η επανένωση της Ρωμαιοκαθολικής Εκκλησίας στην Αφρική, κυρίως εστιαζόμενη στο Δονατιστικό κίνημα καθοδηγούμενο από τον Πριμιανό της Καρχηδόνας.
 Ο Ρώσος αστρονόμος Νικολάι Αλεξάντροβιτς Μορόζωφ ισχυρίζεται ότι η Αποκάλυψη του Ιωάννη θα εδύνατο να χρονολογηθεί αστρονομικά στις 30 Σεπτεμβρίου 395.

Γεννήσεις 

Άβιτος, Ρωμαίος αυτοκράτορας (πεθαίνει το 457)

Θάνατοι 

17 Ιανουαρίου - Θεοδόσιος Α΄, Ρωμαίος αυτοκράτορας (γεννιέται το 347)
27 Νοεμβρίου - Φλάβιος Ρουφίνος, Ρωμαίος ύπατος και έπαρχος των πραιτωρίων (γεννιέται περίπου το 335)
Άπα Μπάνε, Χριστιανός ερημίτης και άγιος (γεννιέται περίπου το 354)
Αυσόνιος, Ρωμαίος ποιητής, ρήτορας και ιστορικός (προσεγγιστικό έτος θανάτου) (γεννιέται περίπου το 310)
Γελάσιος, επίσκοπος Καισαρείας (γεννιέται σε άγνωστο έτος)
Γρηγόριος Νύσσης, Χριστιανός επίσκοπος και άγιος (γεννιέται το 335)

Έτη